ජනපතිවරණයට එරෙහි දෙවැනි පෙත්සමත් විසිවෙයි  පෙත්සම්කරුට ලක්ෂ 5ක් ගෙවන්නත් නියම වෙයි
ජනමත විචාරණයක් පවත්වා 19 වන ආණ්ඩුක්රම ව්යවස්ථා සංශෝධනය නිසි පරිදි සම්මත කරගන්නා තුරු ජනාධිපතිවරණයක් නොපවත්වන ලෙසට නියෝගයක් කරන්නැයි ඉල්ලා නීතිඥ අරුණ ලක්සිරි උණවටුන මහතා විසින් ගොනුකර තිබූ මූලික අයිතිවාසිකම් පෙත්සම විභාගයට ගැනීමට අවසර ලබාදීමකින් තොරවම ප්රතික්ෂේප කළ ශ්රේෂ්ඨාධිකරණය රුපියල් ලක්ෂ පහක නඩු ගාස්තුවක් රජයට ගෙවන ලෙසට ද පෙත්සම්කරුට ඊයේ 15දා නියෝග කළේය 2015 වසරේදී එකී 19 වන ආණ්ඩුක්රම ව්යවස්ථා සංශෝධනයේ අඩංගු කිසියම් හෝ වගන්තියක් නීතියක් බවට පත් කිරීම සඳහා ජනමත විචාරණයක් පැවැත්විය යුතු බවට ශ්රේෂ්ඨාධිකරණය විසින් නිගමනය කර නොමැති බවත් නීතිඥවරයකු වූ පමණින් අධිකරණයේ වටිනා කාලය අනවශ්ය ලෙස මිඩංගු කිරීමට පෙත්සම්කරුට අයිතියක් නොමැති බවත් පෙන්වා දෙමින් එම නියෝගය නිකුත් කළ ශ්රේෂ්ඨාධිකරණය එම නඩු ගාස්තු මෙම මස 31 වැනි දිනට පෙර ගෙවා අවසන් කළ යුතු බවට ද පෙත්සම්කරුට නියෝග කළේය එම පනත් කෙටුම්පත 20150315 වැනිදා පාර්ලිමේන්තු න්යාය පුස්තකයට ඇතුළත් කර නීතියක් බවට පත්කර තිබියදී එයට යළි මැදිහත්වීමේ අවශ්යතාවක් තම අධිකරණයට නොපෙනේනේ යැයි සිය නියෝගය මගින් පෙන්වා දුන් අගවිනිසුරු ජයන්ත ජයසූරිය අර්ජුන් ඔබේසේකර හා කේ ප්රියන්ත ප්රනාන්දු යන විනිසුරු මඬුල්ල කාලය ඉක්මවා ගොස් තිබියදී එකී පෙත්සම් ගොනුකර ඇති බවට නීතිපතිවරයා ඉදිරිපත් කළ මූලික විරෝධතාව තම අධිකරණය ද පිළිගන්නා බව ද විවෘත අධිකරණය හමුවේ පෙන්වා දුන්නේය 19 වන ආණ්ඩුක්රම ව්යවස්ථා සංශෝධනය සම්බන්ධයෙන් ශ්රේෂ්ඨාධිකරණය ලබාදුන් තීන්දු කියවා තේරුම් ගැනීමට පෙත්සම්කරුට හැකියාවක් නැති ද නැතහොත් ඔහුට ඇස් නොපෙනෙන්නේ දැයි පෙත්සම්කරුගෙන් විමසූ අගවිනිසුරු ජයන්ත ජයසූරිය මහතා නීතිඥවරයකු මෙයට වඩා වගකීමකින් යුතුව හා අවබෝධයකින් යුතුව ක්රියාකළ යුතු බවට ද ප්රකාශ කළේය එම පෙත්සමට අතරමැදි පාර්ශ්වකරුවන් ලෙස මැදිහත් වී කරුණු දැක්වීමට අවසර ලබාදෙන ලෙස ඉල්ලා සමගි ජන බලවේගය පක්ෂයේ මහ ලේකම් රංජිත් මද්දුමබණ්ඩාර පාර්ලිමේන්තු මන්ත්රි මුජිබර් රහුමාන් නිරෝෂන් පාදුක්ක හර්ෂණ රාජකරුණා යන මහත්වරුන් ද පෙත්සම් ගොනුකර තිබූ නමුත් එකී පාර්ශ්වකරුවන් වෙනුවෙන් පෙනී සිටි නීතිඥවරුන්ට කරුණු දැක්වීමට අවසර දීමකින් තොරවම නීතිපතිවරයා වෙනුවෙන් පෙනී සිටි නියෝජ්ය සොලිසිටර් ජනරාල් කවිෂ්කා ද සිල්වා මහත්මිය ඉදිරිපත් කළ මූලික විරෝධතාවය පමණක් සලකා බලමින් එම නියෝගය කළේය අතරමැදි පාර්ශ්වකරුවන් වෙනුවෙන් නීතිඥ වෙනුර කුලරත්න පාදිමා තාසිම් ජනාධිපති නීතිඥ පර්මාන් කාසිම් යන මහත්ම මහත්මීන් පෙනී සිටි අතර නීතිඥ සේනාලි ඩයස් මහත්මිය නීතිඥ නිමාෂි ප්රනාන්දු මෙනවිය ඇතුළු නීතිඥ මණ්ඩලයක් සමග ජ්යෙෂ්ඨ නීතිඥ නිෂාන් සිඩ්නි ප්රේමරත්න මහතා අතරමැදි පෙත්සම්කාර හර්ෂණ රාජකරුණා මහතා වෙනුවෙන් පෙනී සිටියේයඒජේඒ අබේනායක